钦定古今图书集成/明伦汇编/官常典/第244卷 > 岳正
## 钦定古今图书集成/明伦汇编/官常典/第244卷 > 岳正

按《明外史》本传：“正字季方，漷县人。正统十三年会试
第一，赐进士及第，授编修，进左赞善。天顺初，改修撰，
教小内侍书。阁臣徐有贞、李贤下狱，帝既用吕原，入
预政，顷之，薛瑄又致仕。帝谋代者，王翱以正荐，遂召
见文华殿。正长身美须髯，帝遥见色喜。既登陛，连称
善，问‘年几何？家安在，何年进士’？正具以对，复大喜曰：
‘尔年正强仕，吾北人，又吾所取士，今用尔内阁，其尽
力辅朕。许彬老矣，不足恃也’。”正顿首受命趋出。石亨、
张𫐄遇之左顺门，愕然曰：“何自至此？”比入，帝曰：“朕今
日自择一阁臣。”问为谁，帝曰：“岳、正。”两人阳贺。帝曰：“但
小官耳，当与吏部左侍郎兼学士。”两人曰：“陛下既得
人，俟称职加秩未晚。”帝默然，遂命以原官入阁。正素
豪迈，负气敢言。及为帝所拔擢，益感激思自效。掌钦
天监侍郎汤序者，亨党也，尝奏灾异，请尽去奸臣。帝
以问正，正言：“奸臣无指名，即求之，人人自危。且序何
足信也。”乃止。有僧为妖言，锦衣校逻得之，坐以谋反。
中官牛玉请官逻者。正言：“事纵得实，不过坐《妖言律》，
逻者给赏而已，不宜与官。”僧党数十人皆得免。或为
《匿名书》，列曹吉祥罪状，吉祥怒，请出榜购之。帝使正
撰《榜格》。正与吕原入见曰：“为政有体，盗贼责兵部，奸
宄责法司，岂有天子出榜购募者？秦始皇设诽谤妖
言，律不闻其过，卒以亡国。愿陛下以为戒。且事缓之
则自露，亟之则愈匿，此人情也。”帝是其言，不问。亨从
子彪镇大同，献捷，下内阁问状。使者言捕斩无算，不
能悉致，皆枭置林木间。正按地图指诘之曰：“某地至
某地皆沙漠，汝枭置何所？”其人语塞。时亨、吉祥恣甚，
正从容言：“二人权太重，恐久不可制，臣请以计间之。”
帝许之。正出见吉祥曰：“忠国公常令杜清来此，何为
者？”吉祥曰：“辱石公爱，致诚款耳。”正曰：“不然。彼欲伺公
所为，宜谢遣之。”因劝吉祥辞兵柄，复诣亨，谕令自戢，
且云：“上使我告公如此。”两人揣知正意，怒。吉祥见帝，
免冠泣请死。帝内愧，慰谕之，召正责漏言。会承天门
灾，正极言亨将为不轨，且言：“陈汝言小人，今既为尚
书，可用卢彬为侍郎。二人者俱谲悍，若同事，必相𬺈
龁，乘其隙，可并去之。”徐有贞再下狱，复云：“用有贞则
天变可弭田。”帝皆不纳。及敕谕廷臣，命正视草。正历数
弊政无所避，天下传诵之。二人遂构蜚语，谓正卖直
讪上。帝怒，命仍授内侍书。明日谪钦州同知。而都督
佥事季铎遂奏夺其居第，时入阁仅二十八日耳。道
漷以母老留旬日。汝言令巡校言状，且言正尝夺公
主田。遂逮系诏狱，杖百，戍肃州。行至涿，夜宿传舍，手
拲急，气奔且死。涿人杨四醉卒酒，潜脱正拲，刳其中，
且厚赂卒，乃得至戍所。亨、吉祥既诛，帝谓李贤曰：“岳
正固尝言之。”贤亦忌正复用，对曰：“正有老母，得放归
田里，幸甚。”乃释为民。宪宗立，御史吕洪等请复正与
杨瑄官，诏正以原官直经筵，纂修《英宗实录》。铎已败，
敕还正故第。正还朝，自谓当大用。贤欲用为南京祭
酒，正不悦。忌者伪为正劾贤疏草，贤嗛之。及廷推兵
部侍郎，清理贴黄，以正与给事中张宁名并上，诏以
为私，出正为兴化知府，而宁亦补外。时论哗然不平。
正至官，筑堤溉田数千顷，节缩浮费。经理预备仓，政
有条理。乡士大夫不利其所为，腾谤言，正亦厌吏职。
成化五年入觊逐，致仕。又五年卒，年五十五。无子，大
学士李东阳、御史李经，其婿也。正博学能文章，自号
蒙泉，学者称蒙泉先生。素高自期许，气屹屹不能下
人。既辅政，勇事敢言。便殿论奏，至唾溅帝衣。有规以
信而后谏者，正慨然曰：“上顾我厚，惧无以报称，子奈
何以谏官处我！”英宗亦悉其忠。其在戍所，尝念之曰：
“岳正倒好，只是大胆。”正闻自为像，赞述帝前语而未
言。“臣尝闻古人之言，盖将之死而靡憾也。”其自信不
回如此。然意广才疏，欲以纵横之术离间权幸，反为
所噬。人皆迂而惜之。嘉靖中，追赠太常寺卿，谥文肃。

===许彬===按《明外史》本传：“彬字道中，宁阳人。永乐十三年进士。
改庶吉士，授检讨。正统末，累迁太常少卿，兼翰林待
诏，提督四夷馆。上皇将还，遣彬至宣府奉迎上皇命
书《罪己诏》，及谕群臣敕，遣祭土木，阵亡官军，以此受
知上皇。还，擢本寺卿。英宗复位，进礼部左侍郎，兼翰
林院学士，入直文渊阁。未几，为石亨所忌，出为南京”
礼部右侍郎。甫行，贬陕西参政。至则乞休去。成化初，
命以侍郎致仕，寻卒。彬性坦率，好交游，不能择人，一
时浮荡士多出其门。晚参大政，方欲杜门谢客，而客
恶其变态，竞相腾谤，竟不安其位。